IRPC ขายหุ้น “ไออาร์พีซี โพลีออล” สัดส่วน 25% ให้ PCC Rokita SA จากโปแลนด์
IRPC ขายหุ้น "ไออาร์พีซี โพลีออล" สัดส่วน 25% ให้ PCC Rokita SA จากโปแลนด์
21 ก.ย. 2559

บริษัท ไออาร์พีซี จำกัด (มาชน) หรือ IRPC เปิดเผยว่า ที่ประชุมคณะกรรมการบริษัทเมื่อวานนี้ (20 ก.ย.) มีมติอนุมัติให้ขายหุ้นในบริษัท ไออาร์พีซี โพลีออล จำกัด (IRPCP) ซึ่งบริษัทถือหุ้นอยู่ 99.99% ให้กับบริษัท PCC Rokita SA ประเทศโปแลนด์  ในสัดส่วน 25% รวมเป็นเงินประมาณ 80 ล้านบาท ซึ่งเป็นราคาที่ต่อรองกันอย่างอิสระระหว่างผู้ซื้อและผู้ขาย โดยบริษัทได้รับผลตอบแทนในระดับที่เหมาะสม
ทั้งนี้ การขายหุ้นใน IRPCP ดังกล่าวมีวัตถุประสงค์เพื่อขยายความร่วมมือด้านการผลิตและจำหน่ายผลิตภัณฑ์โพลียูริเทนที่มีมูลค่าเพิ่มสูง  (High Value Added Product) โดยมุ่งเน้นการขยายตลาดทั้งในประเทศและต่างประเทศ เพื่อสร้างโอกาสเติบโตทางธุรกิจได้อย่างรวดเร็ว